***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

**Javaslat a „ ” díj alapításáról és adományozásának rendjéről szóló rendelet megalkotására**

**Előadók:** az oktatási, kulturális, ifjúsági és sportbizottság elnöke

 az ügyrendi, igazgatási és jogi bizottság elnöke

**Előkészítő:** dr. László Borbála jogi és szervezési igazgató

Bokor Zsuzsanna kulturális ügyintéző

**Meghívott:** -

**Véleményező bizottságok:**

oktatási, kulturális, ifjúsági és sport bizottság 2016.02.16.

ügyrendi, igazgatási és jogi bizottság 2016.02.16.

**A napirendi pont rövid tartalma:** A Közgyűlés 1999-től 2007-ig Dunaújváros Aranytoll díja címmel tüntette ki a Magyar Sajtó Napján az írott és elektronikus sajtó területén területén kiemelkedő munkát végző személyeket. A Díj 2008. évben megszűnt, így az újságírók, szerkesztők díjazására jelenleg nincs mód, ezen hiány pótlását szolgálhatja az új rendelet.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 5031/2016

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. Petánszki Lajos sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Vargáné dr. Sürü Renáta sk.

Leadás dátuma: 2016.02. 02.

Ellenőrzés dátuma: 2016.02.05.

Törvényességi észrevétel: van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

**Egyéb megjegyzések:**

**JAVASLAT**

**a „ ” díj**

**alapításáról és adományozásának rendjéről szóló rendelet megalkotására**

**Tisztelt Közgyűlés!**

**I.**

**Általános indokolás**

Dunaújváros Megyei Jogú Város Közgyűlése 1999-től 2007-ig Dunaújváros Aranytoll díja címmel tüntette ki a Magyar Sajtó Napján az írott és elektronikus sajtó területén területén kiemelkedő munkát végző személyeket. A Díj 2008. évben megszűnt, így az újságírók, szerkesztők díjazására jelenleg nincs mód, ezen hiány pótlását szolgálhatná az új rendelet. Az új díj elnevezésére a bizottságok javaslatát várjuk.

**II.**

**Részletes indokolás**

1. § A mellékelt rendelettervezet 1. §-a meghatározza, hogy a díj csak termé­szetes személyeknek adományozható, aki az írott vagy az elektronikus sajtó területén dolgozik, és hiteles írásaival, műsoraival jelentősen hozzájárult Dunaújváros értékeinek bemutatásához, a város hírnevének növeléséhez, a lakosság informáltságának bővítéséhez, a helyi közélet tárgyilagos bemutatásához, a közvélemény formálásához, a kritikai szemlélet alakításához. Egy évben egydíj ítélhető oda. A díj elhunyt személynek posztumusz díjként is adományozható,az erről szóló szabályozás azonos a többi önkormányzati díjnál elhatározottakkal.

2. § Ez a § szabályozza a díjra való felterjesztés rendjét. A kezdeményezést 2016-ban március 7-éig, egyébként minden év január 31-éig kell eljuttatni a polgármesterhez.

3. § A tervezet 3. §-a tartalmazza a díj odaítélésének rendjét. A díjat 2016-ban az áprilisi közgyűlésen, egyébként minden év március 15-én, a Magyar Sajtó Napján a polgármester adja át, ünnepélyes keretek között.

4 § A rendelettervezet 4. §-a a díj leírását tartalmazza: a díj oklevélből és a "DUNAÚJVÁROSÉRT DÍJ" pénzjutalmának 80%-át képező pénzjutalomból áll.

5. § A tervezet 5. §-a közzététellel és a nyilvántartással kapcsolatos szabályokat tartalmazza.

6. § A tervezet 6. §-a a díj visszavonásával kapcsolatos szabályokat tartalmazza. A díj visszavonását érdemtelenné válás esetén a polgármester, a közgyűlési képviselők, vagy a jegyző kezdeményezheti, és arról a közgyűlés dönt.

7.§ A tervezet 7.§-a a hatályba léptetésről szól, annak napja a közgyűlést követő nap.

A javaslatot az oktatási, kulturális, ifjúsági és sport bizottság és az ügyrendi, igazgatási és jogi bizottság a közgyűlési előterjesztések postázása után tárgyalta, a bizottsági vélemények ismertetésére a közgyűlés ülésén, szóban kerül sor.

Fentiekre tekintettel kérjük a Tisztelt Közgyűlést a melléklet szerinti rendelet elfogadására.

Dunaújváros, 2016. február 18.

 **Sztankovics László s.k Tóth Kálmán sk.**

 **az oktatási, kulturális az ügyrendi, igazgatási és jogi**

 **ifjúsági és sportbizottság bizottság elnöke elnöke**

**az előterjesztés melléklete**

**Dunaújváros Megyei Jogú Város Önkormányzata Közgyűlésének**

**…./2016. (II.19.) önkormányzati rendelete**

**a "………….." díj**

**alapításáról és adományozásának rendjéről**

Dunaújváros Megyei Jogú Város Önkormányzata Közgyűlése Magyarország Alaptörvényének 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés i) pontban meghatározott feladatkörében eljárva, a következőket rendeli el:

1. § (1) Dunaújváros Közgyűlése az írott és elektronikus sajtó területén kiemelkedő munkát végző személyek elismerésére évente kiadásra kerülő "……………………………." díjat (a továbbiakban: díj) alapít.

 (2) A díj adományozható az írott és elektronikus sajtó területén dolgozó olyan személynek, aki hiteles írásaival, műsoraival jelentősen hozzájárult Dunaújváros értékeinek bemutatásához, a város hírnevének növeléséhez, a lakosság informáltságának bővítéséhez, a helyi közélet tárgyilagos bemutatásához, a közvélemény formálásához, a kritikai szemlélet alakításához.

 (3) Egy évben egydíj ítélhető oda. Egynél több díjat csak rendkívül indokolt esetben adományozhat a közgyűlés.

 (4) A díj elhunyt személynek posztumusz díjként is adományozható. A posztumusz díj átvételére az adományozott halálakor együtt élő házastársa, egyenes ági rokona, nevelt vagy örökbefogadott gyermeke, nevelőszülője, oldalági rokona jogosult, ebben a sorrendben.

 (5) Egy személy a díjat csak egyszer kaphatja meg.

2. § (1) A díj adományozását írásban kezdeményezheti bármely személy, illetve közösség.

 (2) A kezdeményezésnek tartalmaznia kell a díjra méltónak tartott személy nevét, címét, tevékenységének részletes ismertetését, továbbá az elismerni kívánt tevékenység méltatását.

(3) A kezdeményezést első évben március 7-éig, egyébként minden év január 31-éig írásban kell eljuttatni a polgármesterhez.

3. § (1) A kezdeményezés alapján a kulturális ügyekkel foglalkozó bizottság (a továbbiakban: bizottság) végzi el a jelöltek rangsorolását.

(2) A bizottság az adományozásra vonatkozó javaslatot első évben a közgyűlés márciusi, egyébként a közgyűlés februári rendes ülése elé terjeszti be.

(3) A díjat első évben az áprilisi közgyűlésen, egyébként minden év március 15-én, a Magyar Sajtó Napján a polgármester adja át, ünnepélyes keretek között.

4. § A díj Dunaújváros címerével, valamint az adott díj, illetve adományozó megnevezésével ellátott oklevélből, továbbá a "DUNAÚJVÁROSÉRT DÍJ" pénzjutalmának 80%-át képező pénzjutalomból áll.

5. § (1) A díjazottak nevét a helyben szokásos módon közzé kell tenni.

 (2) A díjban részesített személyekről és közösségekről nyilvántartást kell vezetni.

6. § (1) A díjat érdemtelenné válás esetén a közgyűlés visszavonja.

(2) A díj visszavonását a polgármester, a közgyűlési képviselők és a jegyző írásban, indokolással ellátva kezdeményezhetik.

(3) A visszavonás kezdeményezése esetén a bizottság a kezdeményezés átvételét követő három héten belül tartja meg ülését és javaslatát az ülést követő első közgyűlésre terjeszti elő.

(4) A díj visszavonásával érintett nevét a helyben szokásos módon közzé kell tenni.

7.§ Ez a rendelet 2016. február 20-án lép hatályba.

  **Cserna Gábor Vargáné dr. Sürü Renáta**

 **polgármester jegyző**

Záradék:

A rendelet 2016. február 19-én kihirdetésre került.

 **Vargáné dr. Sürü Renáta**

 **jegyző**